CELEX: 32006R0781
Language: lt
Date: 2006-05-24 00:00:00
Title: 2006 m. gegužės 24 d.  Komisijos reglamentas (EB) Nr. 781/2006, dėl tam tikrų prekių klasifikavimo Kombinuotojoje nomenklatūroje

25.5.2006   
            
            
               LT
            
            
               Europos Sąjungos oficialusis leidinys
            
            
               L 137/15
            
         
      KOMISIJOS REGLAMENTAS (EB) Nr. 781/2006
   2006 m. gegužės 24 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodą, nurodytą 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gegužės 24 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 486/2006 (OL L 88, 2006 3 25, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas KN kodas
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dėžutė iš kieto kartono su atskiru dangteliu (be vyrių ar sagtelių), kurios abiejų sudėtinių dalių išorinis paviršius iš popieriaus. Dėžutės matmenys: 5,5 cm (ilgis) × 4,5 cm (plotis) × 3 cm (aukštis). Ant jos dangtelio pritvirtintas dekoratyvinis tekstilinis kaspinas.
                  Į dėžutės vidų įdėta 1 cm storio išimama sintetinė kempinėlė. Kempinėlė sudaryta iš akytojo plastiko, kurio viršutinis paviršius padengtas tekstilinės medžiagos sluoksniu su pūką imituojančiais tekstilės plaušeliais. Viduryje, per visą jos storį padaryta pusapskritimio formos įpjova, pritaikyta papuošalui, pvz., žiedui, įdėti.
                  (papuošalų dėžutė)
                  (žr. nuotraukas Nr. 637 A + B + C) (1)
                  
               
               
                  4202 99 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 48 skirsnio 2 pastabos h punktu bei KN kodus 4202 ir 4202 99 00 atitinkančiais prekių aprašymais.
                  Kartono kietumas rodo, kad dirbinys tinkamas ilgalaikiam naudojimui. Be to, sprendžiant pagal kempinėlės matmenis (priderinimą prie dėžutės dydžio, jos storį), jos išvaizdą (panaši į pūkinę medžiagą), o labiausiai pagal įpjovos formą dirbinys laikytinas talpykla su dangčiu, panašia į papuošalų dėžutes, pritaikytas vienam papuošalui laikyti. Žr. SS paaiškinimų 4202 pozicijos paaiškinimų septintą pastraipą.
                  Be to, dirbinys padengtas popieriumi ir dėl to atitinka reikalavimus, taikomus talpykloms, paminėtoms 4202 pozicijos aprašymo antrojoje dalyje.
                  Atsižvelgiant į faktines dirbinio savybes (kietą kartoną, kempinėlės ypatumus), jis skirtas konkrečioms prekėms – papuošalams laikyti. Todėl jis laikytinas dirbiniu, paminėtu 4202 pozicijos aprašymo antroje dalyje, ir, remiantis 48 skirsnio 2 pastabos h punktu, neklasifikuojamas 48 skirsnyje. Taip pat žr. SS paaiškinimų 4819 pozicijos paaiškinimų A dalies pirmos pastraipos pirmą frazę.
               
            
         
      
         
      
         
      
         (1)  Nuotraukos pateiktos tik informavimo tikslais.